Publication: Magyar Közlöny
Issue: MK-2008-144 (Year: 2008, Number: 144)
Era: 2004-2010
Section: Melléklet a 2008. évi LV. törvényhez
Paragraph Index: 433

88. CIKK Statisztikai együttműködés Az együttműködés elsősorban a statisztikával kapcsolatos közösségi vívmányok kiemelt területeire helyezi a hangsúlyt. Különösen törekszik hatékony és fenntartható statisztikai rendszerek kidolgozására, amelyek képesek a Bosznia és Hercegovina-i átalakulási és reformfolyamat megtervezéséhez és nyomon követéséhez szükséges összehasonlítható, megbízható, tárgyilagos és pontos adatokat biztosítani. Az együttműködésnek azt is lehetővé kell tennie, hogy az állami statisztikai ügynökség és a statisztikai hivatalok jobban ki tudják elégíteni hazai és nemzetközi ügyfeleik igényeit (mind a közigazgatásban, mind a versenyszférában). A statisztikai rendszernek tiszteletben kell tartania az ENSZ által kibocsátott statisztikai alapelveket, az Európai Statisztikai 2008/144. szám Gyakorlati Szabályzatot, és a statisztikára vonatkozó európai jogi rendelkezéseket, valamint a közösségi vívmányok irányába kell fejlődnie.

Source: https://magyarkozlony.hu/hivatalos-lapok/8581908e915ae89e08b54544ca36294830b6c5c9/dokumentumok/f0f2790ff61b3b5e47317eb9d0272a7b6541be8c/letoltes